Anders Vassbotn - Wikipedia

# Anders Vassbotn

### Frå Wikipedia – det frie oppslagsverket

Anders Vassbotn (1868-1944) var gardbrukar, politikar og forfattar. Han levde mest heile sitt liv i heimbygda Volda på Sunnmøre. Vassbotn representerte Venstre på Stortinget 1913-30, og var formann i universitets- og fagskulekomiteen 1925-30. Han var kandidat ved stortingsvala både i 1906 og 1909, men tapte i avgjerande valomgangar.

Han var ordførar i Volda frå 1910.

Vassbotn skreiv diktsamlingar og skodespel for ungdomslagsrørsla. Han debuterte med Knuppar. Små soger og song i 1891.

Mellom spelstykka finn ein; Pinsever (1891), Meinhøve (1896), Nybrottsmen (1900) og Paa leikvollen (1900).

Han gav ut diktsamlingane Lyng (1896), Brodd (1897), Brum og bar (1902). Mitt heimland (dikt i utval) kom i 1941. Han er særleg kjent for diktet Å leva, det er å elska (skrive i 1893).

Vassbotn var styreformann i Sunnmøre frilynde ungdomssamlag 1896-98, 1899-1900 og 1902-04, styremedlem i Noregs Ungdomslag 1896-98 og 1899-1907. Formann i Sunnmøre Museum 1932-33.

Henta frå «http://nn.wikipedia.org../../../a/n/d/Anders_Vassbotn_f36e.html»

Kategoriar: Norske forfattarar | Stortingsrepresentantar | Venstrepolitikarar

##### Views

- Innhaldsside
- Diskusjon
- Noverande versjon

##### Søk